
A globális klímaváltozás humán egészségügyi aspektusai-különös tekintettel a járványügy kockázati tényezőire.

Az Intézményi Tudományos Diákköri Konferencia keretében kutatási munkám témájaként a globális klímaváltozás humán egészségügyi vonatkozásainak a vizsgálatát, kiemelten a járványügyi kockázati tényezők ismertetését választottam. Dolgozatomban ismertetem a globális hőmérsékletváltozás alapvető összefüggéseit, egészségügyi hatásait, a járványügyi rizikófaktorokat, valamint Magyarország járványügyi helyzetét az elmúlt tíz év vonatkozásában.
Miért is választottam ezt a témát? Több okból is. Egyrészt személyes érdeklődésem vezérelt, melyet az egyetemi előadások alapoztak meg. Másrészt pedig az a tény, hogy egyre többet hallhatunk a tömegtájékoztatási eszközökben a klímaváltozás káros egészségügyi aspektusairól, hogy hazánkban egyre több a vektorok által terjesztett fertőzések és az allergiás megbetegedések száma, valamint teret nyernek olyan fertőző megbetegedések is, melyek az utóbbi években egyáltalán vagy csak csekély mértékben voltak tapasztalhatóak.
Dolgozatom célja a klímaváltozás szervezetünkre gyakorolt hatásainak bemutatása, a járványtan alapvető összefüggésinek és az egyes fertőző betegségek ismertetése, valamint a hazai járványügyi helyzet értékelése az elmúlt tíz év vonatkozásában.
Dolgozatom alapját képezi a klímaváltozás okozta egészségügyi hatások és járványügyi kockázatok leírása, az egyes fertőző betegségek ismertetése, valamint a 2001- 2010 évek közötti hazai járványügyi helyzet elemzése és egy riport. Ezeket összehasonlítva kifejtem személyes véleményemet, javaslataimat és ajánlásaimat a témával kapcsolatban.



